യൂബർ കപ്പ്

വനിതാ ദേശീയ ബാഡ്മിന്റൺ ടീമുകൾ മത്സരിക്കുന്ന ഒരു പ്രധാന അന്താരാഷ്ട്ര ബാഡ്മിന്റൺ മത്സരമാണ് യൂബർ കപ്പ്. 1956–1957 ൽ ആദ്യമായി യൂബർ കപ്പ് മത്സരം നടന്നു. തുടക്കത്തിൽ മൂന്ന് വർഷത്തെ ഇടവേളകളിൽ നടത്തപ്പെട്ട ഈ മത്സരം 1984 മുതൽ രണ്ട് വർഷത്തിലൊരിക്കൽ നടത്തപ്പെടുന്നു. ലോക പുരുഷ ടീം ചാമ്പ്യൻഷിപ്പായ തോമസ് കപ്പുമായി ചേർന്നും ഈ മത്സരം നടത്തപ്പെടാറുണ്ട്.  2007 ൽ തോമസ്, യൂബർ കപ്പ് ഫൈനലുകൾ വീണ്ടും വേർപെടുത്താൻ ബാഡ്മിന്റൺ വേൾഡ് ഫെഡറേഷൻ തീരുമാനിച്ചെങ്കിലും ആ നിർദ്ദേശം ഒടുവിൽ ഉപേക്ഷിച്ചു. മുൻ ബ്രിട്ടീഷ് വനിതാ ബാഡ്മിന്റൺ താരമായ ബെറ്റി യൂബെറിൻറെ പേരിലാണ് യൂബർ കപ്പിന് പേര് നൽകിയിരിക്കുന്നത്. https://www.britannica.com/sports/Uber-Cup
 ഊബർ ട്രോഫി 
ആദ്യത്തെ യൂബർ കപ്പ് ടൂർണമെന്റ് നടന്ന വർഷം 1956 ലെ വാർഷിക പൊതുയോഗത്തിൽ യൂബർ കപ്പ് ട്രോഫി ഔദ്യോഗികമായി സമ്മാനിച്ചു. ലണ്ടനിലെ റീജന്റ് സ്ട്രീറ്റിലെ പ്രമുഖ വെള്ളിനിർമ്മാതാക്കളായ മാപ്പിൻ & വെബ് ആണ് ഇത് നിർമ്മിച്ചത്. ട്രോഫിക്ക് 20 ഇഞ്ച് ഉയരമുണ്ട്, ഒരു സ്തംഭത്തിന് മുകളിൽ കറങ്ങുന്ന ഗ്ലോബും ഒരു വനിതാ താരം ഷട്ടിൽകോക്കിന് മുകളിൽ നിൽക്കുന്നതുമായ രീതിയിലാണ് ഇതിന്റെ നിർമ്മാണം. https://web.archive.org/web/20070927030458/http://www.worldbadminton.net/ubercup.asp
 2018 
2018 ടൂർണമെന്റ് തായ്‌ലൻഡിലെ ബാങ്കോക്കിലാണ് നടന്നത്. ഈ മത്സരത്തിൽ ജപ്പാൻ വിജയിച്ചു. 
 ഇതും കാണുക 
 തോമസ് കപ്പ്
 അവലംബം 

വർഗ്ഗം:ബാഡ്മിന്റൺ
വർഗ്ഗം:ബാഡ്മിന്റൺ ടൂർണമെന്റുകൾ